Kerge (heywan)

Kerge heywana de khediya u insanan rê zaf faydey xo esto. Semedê/Seba hakan u goştê cı ra bena weiye.

Xeylê cınsê kergan estê. Texminan ra gore yew (ju) kerge 5-7 hetan 8-8 serri weşiya xo ramena/cüyena. Hama hak-kerdena kergan 2-serre biyayene ra tepiya her ke şi bena senıke.

 Asayış 
Kergê neri rê dik, kerga maye rê kerge u leyirê (leyira) cı rê varık (varıke) vaciyeno. Varıki şıkinê 1-1,5 ra heta 5 kg pili bê. Normal de dik her daim kerge ra 1 u 1 kg ra cor dayina kiloyın beno. Labelê taê kergi estê ke, ê ki 500 u 1200 gram gıranê.

Kulıka sura serey diki yê kerge ra tenêna derga. Kergi dı lıngınê u her yew lınge ra çar beçıki estê. Nê çar beçıkan ra hirê teney hetê veri, yew ki hetê pey ser pay nanê ro erd.

Kergi lulıkan, morcelan, den u dendıkan wenê. Taê este ke, bile merran wenê.
Kergê keyey serre de teqriben 250 ra hetan 300 hakan kenê. Hema her roce, hako ke kerge kerd, bınê ra bıcêriyo ke kerge ancia hakan dewam bıkero. Eke haki bınê ra nêgureti, na raye kerge sero bena khurte u 21 roci ra tepiya leyiran vecena. 

Kergi caê de berz ra nisenê ro tarre u kewnê ra. Wertey kergan de yew (ju) qeydey rêzê nıkıl-kerdene esto. Êyê ke cor derê xo gırd vênenê, coka gani uşira tarre yew berzine ra bo.

 Dınya de weiye-kerdena kergan 
Dınya de tewr zêdêr kergi Dewletê Amerikaê Yewbiyaey, Çin u Brezilya, İspanya, Britanya Gırde u Fransa de benê weiye.

+ Dınya sero veciyaena goştê kergan (2004)  rêz  dewlete  goşt (1000 Tone)  rêz  dewlete  goşt (1000 Tone)    1  Dewletê Amerikaê Yewbiyaey    15.536     11  Rusya     1.060    2  Çin     9.475     12  Afrika Veroci     973    3  Brezilya     8.668     13  Kanada     950    4  Meksika     2.250     14  Tırkiya     940    5  Hindıstan     1.650     15  Arcantin     885    6  İspanya     1.268     16  Tayland     878    7  Britanya Gırde     1.242     17  Malêzya     825    8  Japonya     1.241     18  İran     820    9  Fransa     1.135     -         10  İndonezya     1.100     -       

 Tarix 
Texlilanê biyolocik-molekuleran ra gore kergi tewr verende Burma ra yenê. Estıkê ke arkeologan Çin de diyê inan ra gore 6. hezar serri milad ra ver insanan kergi sıfte kerdê weiye.

 Fotogaleriye 

Kategoriye:Heywani
Kategoriye:Theyri
Kategoriye:Kergi